Document ID: /roh_data/filtered/fineweb-2-filterrobots_roh.jsonl.gz/72317

3,5 kilometers via tranter Scuol e Valsot èn tenor la regenza per part en in stadi schlet. Quai pertutga tant il traject da via sco er mirs da sustegn ubain era la capacitad da supportar vehichels grevs. Il chantun ha perquai approvà la sanaziun da la via per circa 20,5 milliuns francs.
La via d'Engiadina tranter la punt Son Valentin e Tschern duai er vegnì sanada cunter canera. Da la vart da la val manca per gronda part ina chinetta. Er quellas lavurs èn cuntegnidas en il project. Ensemen cun las lavurs vid la via sanescha la vischnanca da Scuol gist il sutpassadi donnegià La Fuorcha e l'access a Sur En.